 Wasiirka wasaaradda warfaafinta, dhaqanka iyo wacyi-gelinta Jamhuuriyadda Somaliland, Mudane Cabdiraxmaan Faarax Guri-barwaaqo, ayaa ugu horrayn madaxweynaha uga mahad-celiyey sida uu muhiimadda gaarka ah u siinayo xogo-ogaal u noqoshada xaaladda wasaaradda iyo shaqaalaheedu ku sugan yihiin, isla markaan uu marag uga noqon lahaa caqabadaha wasaaradda haysta oo ay horeba masuuliyiinta wasaaraddu qoraal ahaan madaxweynaha ugu gudbiyeen, waxaana isaga oo arrimahaas ka hadlaya uu yidhi, Madaxweynuhu sidii dhabta ahayd warbixintii aanu gudbinay, ayuu indhihiisa ku arkay, wax aanu qarinayna ma jirto, sidii ay ahaydna wuu u qaatay, sheekaduna ma aha maanta la inoo wada fulinayaa, laakiin waa ku talo-gal wixii aanu sheegaynay indhihii iyo dhegihii dalka inay tahay halka ugu horraysa ee wax laga qabanayo, awooddeennana aynu isugu geynayno, haddii sida aanu doonayno la inoo yeelo waxa naga goan in aanu dadka daryeelkiisa aanu mudnaanta koowaad siinno, in caafimaadka iyo waxtarka si kastaba looga shaqeeyo oo wixii dawlad laga arki jireyna lanaga helo, sidaa aad madaxweyne maanta noogu timina waa sidii aanu kuugu soo gudbinay waraaqihii aanu kusoo gaadhsiinay, waxaana aanu rajaynaynaa inay noqon doonto halka ugu horraysa ee aad wax ka qabato. 